**ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ**

**ΓΕΝΙΚΗ ΔΙΕΥΘΥΝΣΗ ΑΡΧΑΙΟΤΗΤΩΝ ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ**

**ΕΦΟΡΕΙΑ ΑΡΧΑΙΟΤΗΤΩΝ ΔΥΤΙΚΗΣ ΑΤΤΙΚΗΣ**

**ΔΕΛΤΙΟ ΤΥΠΟΥ**

**ΕΥΡΩΠΑΪΚΕΣ ΗΜΕΡΕΣ ΣΥΝΤΗΡΗΣΗΣ, 4-10 Οκτωβρίου 2021**

**ΣΧΕΔΙΑΖΟΝΤΑΣ ΤΗΝ ΕΠΑΝΕΚΘΕΣΗ  
 ΤΟΥ ΑΡΧΑΙΟΛΟΓΙΚΟΥ ΜΟΥΣΕΙΟΥ ΕΛΕΥΣΙΝΑΣ -   
ΟΙ ΔΡΑΣΕΙΣ ΤΟΥ ΤΜΗΜΑΤΟΣ ΣΥΝΤΗΡΗΣΗΣ ΑΡΧΑΙΟΤΗΤΩΝ & ΕΡΓΩΝ ΤΕΧΝΗΣ**

Στο πλαίσιο των εορταστικών εκδηλώσεων για την **Ευρωπαϊκή Ημέρα Συντήρησης της Πολιτιστικής Κληρονομιάς, την Κυριακή 10 Οκτωβρίου**, η Εφορεία Αρχαιοτήτων Δυτικής Αττικής παρουσιάζει οπτικοακουστικό υλικό (δύο videos) σχετικά με τις εργασίες προετοιμασίας της επανέκθεσης του Αρχαιολογικού Μουσείου Ελευσίνας που υλοποιήθηκαν από το Τμήμα Συντήρησης Αρχαιοτήτων και Έργων Τέχνης στο πλαίσιο του υποέργου «ΑΝΑΒΑΘΜΙΣΗ ΥΠΟΔΟΜΩΝ ΚΑΙ ΒΕΛΤΙΩΣΗ ΛΕΙΤΟΥΡΓΙΚΟΤΗΤΑΣ ΑΡΧΑΙΟΛΟΓΙΚΟΥ ΧΩΡΟΥ ΕΛΕΥΣΙΝΑΣ, ΔΗΜΙΟΥΡΓΙΑ ΠΡΟΣΒΑΣΙΜΟΤΗΤΑΣ ΑΜΕΑ ΚΑΙ ΠΡΟΔΡΟΜΕΣ ΕΡΓΑΣΙΕΣ ΕΠΑΝΕΚΘΕΣΗΣ ΜΟΥΣΕΙΟΥ ΕΛΕΥΣΙΝΑΣ». Συγκεκριμένα πρόκειται για εργασίες στο πλαίσιο των ακόλουθων δράσεων:

* Πρόδρομες εργασίες επανέκθεσης του Αρχαιολογικού Μουσείου Ελευσίνας
* Διαμόρφωση περιβάλλοντος χώρου
* Εργασίες αποκατάστασης των αποθηκών επιγραφών & λιθίνων

Το οπτικοακουστικό υλικό θα είναι διαθέσιμο από τις 10 Οκτωβρίου 2021 στην ιστοσελίδα της ΕΦΑΔΑ ([www.efada.gr](http://www.efada.gr)) και στην επίσημη σελίδα της στο Facebook: [www.facebook.com/efadagr](http://www.facebook.com/efadagr)

Οι Ευρωπαϊκές Ημέρες Συντήρησης της Πολιτιστικής Κληρονομιάς αποτελούν μία πρωτοβουλία της Ευρωπαϊκής Συνομοσπονδίας Οργανισμών Συντήρησης (European Confederation of Conservator-Restorers' Organisations - ECCO), με στόχο τη γνωριμία του κοινού με τη συντήρηση αρχαιοτήτων και έργων τέχνης και την ανάδειξη της σημαντικής συνεισφοράς της επιστήμης αυτής στη διαφύλαξη της πολιτιστικής κληρονομιάς.

Τις δράσεις συντονίζουν από κοινού η Διεύθυνση Συντήρησης Αρχαίων και Νεωτέρων Μνημείων του Υπουργείου Πολιτισμού και Αθλητισμού, ο Σύλλογος Συντηρητών Αρχαιοτήτων και Έργων Τέχνης Τριτοβάθμιας Εκπαίδευσης, επίσημος εκπρόσωπος της ECCO στη χώρα μας, και το Ελληνικό Τμήμα του ICOM. Οι εκδηλώσεις θα διαρκέσουν από 4 έως 10 Οκτωβρίου 2021, με κεντρική ημερομηνία των εορτασμών την Κυριακή, 10 Οκτωβρίου 2021.

Αναλυτικά το πρόγραμμα στα <https://www.ssaette.gr/>

<https://www.facebook.com/dsanm.culture/>

<https://el-gr.facebook.com/icom.helleniccommittee>

<https://icom-greece.mini.icom.museum/>